b"\n_START_ARTICLE_\nEnric Pladevall-Vila\n_START_SECTION_\nObra p\xc3\xbablica\n_START_PARAGRAPH_\nPel que fa a les seves obres p\xc3\xbabliques cal destacar l'Arbre de la Vida dins el recinte del CosmoCaixa de Barcelona, Androgyne Planet al Centennial Olympic Park d'Atlanta (USA), i d'altres a Corea, Vic, Barcelona, Manresa, entre d'altres.\n_START_SECTION_\nL'Olivar\n_START_PARAGRAPH_\nDes de principis del segle XXI, Pladevall ha estat construint a Ventall\xc3\xb3 un oasi art\xc3\xadstic enmig de la natura, una evocaci\xc3\xb3 de l'Arc\xc3\xa0dia anomenada L'Olivar. Aquest indret \xc3\xa9s un jard\xc3\xad d'escultures envoltat d'oliveres centen\xc3\xa0ries i xiprers t\xc3\xadpics del paisatge de l'Empord\xc3\xa0, les quals conformen un discurs coherent i consistent que recull les obsessions i les d\xc3\xa8ries de l'artista. La uni\xc3\xb3 dels elements art\xc3\xadstics amb la natura que els envolta fa que les obres hagin deixat de ser nom\xc3\xa9s escultures per adquirir una condici\xc3\xb3 gaireb\xc3\xa9 tot\xc3\xa8mica, ja que els l\xc3\xadmits de la forma han estat transcendits per dialogar amb el seu entorn. Una de les obres m\xc3\xa9s destacades d'aquest indret \xc3\xa9s Tit\xc3\xa0 Amantis (2001-2003), una escultura de fusta d'aur\xc3\xb3 i ferro de nou metres d'al\xc3\xa7ada."